8.7.2011 Jurnalul Oficial al Uniunii Europene L 180/3 REGULAMENTUL (UE) NR. 656/2011 AL COMISIEI din 7 iulie 2011 de implementare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în legătură cu definițiile și lista de substanțe active (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1185/2009 al Parla- mentului European şi al Consiliului din 25 noiembrie 2009 privind statisticile referitoare la pesticide (!), în special articolul 5 alineatele (2) şi (3), întrucât: (1) Regulamentul (CE) nr. 1185/2009 stabilește un cadru nou pentru producerea de statistici comunitare privind comercializarea și utilizarea pesticidelor. (2) În conformitate cu articolul 5 alineatul (2) din Regula- mentul (CE) nr. 1185/2009, este necesar să se adopte definiția termenului „suprafață tratată”, menționată în secțiunea 2 din anexa II la respectivul regulament, deoarece acesta ar trebui înțeles şi aplicat într-un mod consecvent în întreaga Uniune, în interesul comparabi- lității. (3)  În conformitate cu articolul 5 alineatul (3) din Regula- mentul (CE) nr. 1185/2009, Comisia ar trebui să adapteze, în mod regulat și la fiecare cel puțin 5 ani, lista substanțelor incluse şi clasificarea acestora în categorii de produse și clase chimice, astfel cum este stabilit în anexa III. Este necesar să se actualizeze lista anexată la respectivul regulament, deoarece aceasta a fost actualizată ultima dată în 2006, pentru a acoperi perioada 2010-2015. ( Numărul de substanțe și complexitatea identificării componentelor şi a clasificărilor adecvate fac ca sarcina Autorităţilor Naţionale de Statistică de a stabili în mod adecvat instrumentele necesare pentru colectarea de informații privind utilizarea şi introducerea pe piață să fie una dificilă. Prin urmare, ar trebui incluse numai acele substanțe cărora li s-a alocat un număr de identificare de către una sau amândouă instituțiile majore, recunoscute la nivel internaţional, de înregistrare a compușilor chimici şi pesticidelor — Chemical Abstracts Service (CAS) al American Chemical Society (Societatea Americană de Chimie) şi Comisia internațională pentru metodele de analiză a pesticidelor (Collaborative International Pesticides Anabtical Council)) (CIPAC). (5)  Măsurile prevăzute în prezentul regulament sunt conforme cu avizul Comitetului Sistemului Statistic European. ADOPTĂ PREZENTUL REGULAMENT: Articolul 1 Termenul „suprafață tratată”, menționat în secțiunea 2 din anexa II la Regulamentul (CE) nr. 1185/2009, desemnează suprafața de bază tratată, definită ca „suprafața fizică a recoltei tratate cel puţin o dată cu o substanță activă dată, independent de numărul de solicitări”. Articolul 2 Anexa III la Regulamentul (CE) nr. 1185/2009 se înlocuieşte cu anexa la prezentul regulament. Articolul 3 Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 iulie 2011. () JO L 324, 10.12.2009, p. 1. Pentru Comisie Președintele JosE Manuel BARROSO